ZORAN Milanović osvojio je većinu velikih gradova. Tako je sinoć pobijedio u Splitu gdje je dobio 30,79 posto glasova. Kolinda je imala 25,3 posto, a Škoro 22,12 posto.

Šef splitskog HDZ-a Petar Škorić je, nakon što je čuo rezultate, dao izjavu u kojoj je dao do znanja kako smatra da svi koji su glasali za Milanovića nisu Hrvati. Drugim riječima, Škorić smatra da Split treba potvrditi da je hrvatski grad tako što će njegov kandidat pobijediti. U suprotnom je valjda upitno je li hrvatski grad.

"U Splitu smo zadovoljni, iako je Zoran Milanović prvi s 29 posto, druga Kolinda s 27, a treći Škoro na 23 posto. Naime, ako uzmemo u obzir konzervativnu scenu na kojoj je naša kandidatkinja podijelila glasove sa Škorom, rezultat je preko 50 posto i vjerujem da će u drugom krugu Split potvrditi da je hrvatski Split i da HDZ stoluje u njemu te da šalje pobjedničke poruke cijeloj Hrvatskoj", rekao je Škorić dok su se još brojali glasovi, prenosi Dalmatinski portal.

Dosađivao se na manifestaciji o padu Vukovara

Škorić, koji se predstavlja kao veliki domoljub, pažnju javnosti zaslužio je kad se dosađivao na manifestaciji o padu Vukovara.

Prije ili nakon što je ubio oko, jedan od vodećih HDZ-ovaca snimao je nastup klape. HDZ-ovcu se tako učinilo zgodnim i primjerenim da na manifestaciji o sjećanju na patnju Vukovara isprobava filtere.

Ovo je bio rezultat.

Tekst se nastavlja ispod oglasa

Gotovina ga nazvao budaletinom

Iako je godinama u vrhu splitskog HDZ-a, Škorić je široj javnosti poznat po događaju iz Knina 1995. godine. Njega je na čuvenoj snimci iz Knina 1995. godine Ante Gotovina nazvao budaletinom.

Naime, Petar Škorić jedan je od časnika HV-a koji su na čuvenoj snimci sastanka u Kninu osjetili gnjev zapovjednika Ante Gotovine. General je bio vrlo nezadovoljan jer je u Kninu vladao nered. Evo kako je opisao stanje.



"Jedan totalni kaos. Operacija izvedena uredno, na najvišoj razini u vojničkom smislu. A nakon toga kaos. Dica, opuštena, bez ikakve odgovornosti. Stvar zapovjednika nije da se poslije bitke brine kako će grad profunkcionirati. To je stvar pozadine, logistike, vojne policije, političke djelatnosti, zdravstvene struke...", nabrajao je Gotovina.



Brifing se snimao jer je tako zatražio ministar obrane Gojko Šušak, a snimka je iskorištena i u Haagu kako bi se pokazalo da je general Gotovina dan nakon oslobađanja Knina izribao kompletni zapovjedni kadar zbog neorganizacije i aljkavosti. Bilo ih je tamo podosta, no Gotovini se smrklo kada je vidio da u prostoriji gdje se održavao sastanak nema križa, kako je bilo naređeno. Cijenu je platio baš Škorić, u to doba savjetnik za informiranje u zbornom području i pomoćnik načelnika za političku djelatnost.



"Je li politička djelatnost odradila svoju zadaću? Nije. Gdje su vatrogasci, civilna zaštita? Jedan križ je ovdje teško naći. Škoriću, gdje je križ?" fiksirao se general Gotovina na novog šefa splitskog HDZ-a.



U dvorani je zavladao muk. Škorić je jedva nešto promrmljao.



"Nismo još našli, sada bi trebao doći", otprilike je glasio njegov odgovor koji je generala samo još više razgnjevio.



"Da si u Sinju stao pred crkvu i da se moliš, fratar bi ti dao deset križeva. Budaletine ste, nesposobni, a sposobni ste da se slikate, za to jeste sposobni. Jedan križ niste bili sposobni nać'. To je sramota", vikao je Gotovina.

Za koga ćete glasati u 2. krugu?

*Index koristi third party aplikacije za realizaciju anketa kako bismo smanjili mogućnost manipulacije anketom od strane korisnika, ali i potpuno odagnali mogućnost vlastitih manipulacija rezultatima. Svejedno, online ankete ne mogu se smatrati znanstveno utemeljenima niti vjerodostojno predstavljaju većinu hrvatske populacije. Index, naime, relativno rijetko posjećuju potpuni idioti, koji pak u ukupnoj hrvatskoj populaciji imaju značajan udio.

Želite li momentalno primiti obavijest o svakom objavljenom članku vezanom uz predsjedničke izbore instalirajte Index.me aplikaciju i pretplatite se besplatno na tag: predsjednički izbori

Index.me aplikaciju za android besplatno možete preuzeti na ovom linku, dok iPhone aplikaciju možete preuzeti ovdje.